da de da de da de fi en en en sv da nl de bar da da da da fr da da da da da da da da da da de da de de da da es da da it da de
Institutionerne serverer sund mad til Skoleforeningens børn | Dansk Skoleforening for Sydslesvig e.V.
Tysk undersøgelse viser store mangler i forhold til madkvaliteten i børnehaver og vuggestuer. Skoleforeningens daginstitutioner opfylder kravene og satser mange steder på økologi.
SYDSLESVIG. En ny undersøgelse fra den renommerede Bertelsmann Stiftung vakte i sidste uge stor opsigt i hele Tyskland.
Undersøgelsen viser, at 70 procent af daginstitutionerne i Tyskland serverer mad til børnehave- og vuggestuebørn, som ikke svarer til anerkendte standarder fra Deutsche Gesellschaft für Ernährung (DGE). Der er for meget kød og for lidt frugt og grønt på daginstitutionernes madplan, konstaterer Bertelsmann-folkene.
Skoleforeningens daginstitutioner har ikke været med i undersøgelsen. I børnehaverne serveres der normalt ikke varm mad til børnene. Det gøres der i vuggestuerne, og sammenligner man madplanerne fra forskellige vuggestuer med undersøgelsen, er de sydslesvigske institutioner i top.
- Vi lægger meget stor vægt på sund ernæring, siger Børne- og Skolefritidschef Birgit Messerschmidt. Hun synes, at undersøgelsesresultaterne er skræmmende.
- De sydslesvigske daginstitutioner har i mange år haft en madpolitik. Sund mad er noget, der bliver nøje overvejet i de pædagogiske læreplaner og drøftes med forældrene i samarbejdsrådene, siger Birgit Messerschmidt.
I mange institutioner køber man så vidt muligt økologiske madvarer. Og det betyder ikke, at det går ud over budgettet. Undersøgelsen siger, at man burde bruge 4 euro pr. måltid. Men det kan laves mindre dyrt i Skoleforeningen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg